|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

07.02.2025 г.

**Samsung Galaxy S25 Ultra, S25+ и S25 – избери своя фаворит с 0% лихва на лизинг от А1**

* *От 7 февруари до 7 март* ***смартфоните от новата Galaxy S25 серия са достъпни на лизинг за 36 месеца и без оскъпяване*** *с план от А1.*
* *Вземи* ***Samsung Galaxy S25 128GB*** *за 37,44 лева за 36 месеца и план Unlimited Ultra или* ***Samsung Galaxy S25+ 256GB*** *– за 47,76 лева на месец при същите условия.*
* *Избери* ***Samsung Galaxy S25 Ultra 256GB*** *срещу 64,44 лева на лизинг за 36 месеца и с 0% лихва.*

Най-новите флагмани от емблематичната серия [**Samsung Galaxy S25 вече са налични в А1**](https://www.a1.bg/galaxy-2025). С водещи в индустрията технологии, мощен процесор, усъвършенстван Galaxy AI и подобрени възможности за нощна фотография, смартфоните предлагат изключително потребителско изживяване. В допълнение, клиентите на телекома могат да се възползват от специална оферта – 0% лихва на лизинг за 36 месеца с план Unlimited Ultra. Офертата е валидна от 7 февруари до 7 март, като предоставя перфектна възможност на потребителите да се докоснат до следващото ниво на мобилните технологии.

**Промени реалността със серията Galaxy S25**

С премиум модела Galaxy S25 Ultra навлизате в нова ера на преживяванията. Със здрава титанова рамка, вграден S Pen, революционна камера, специално разработен процесор, усъвършенстван графичен софтуер ProVisual Engine и дълготрайна батерия, този смартфон е за хора, които не правят компромиси. Дизайнът впечатлява със съчетание от елегантност и издръжливост, а титановите цветове му придават завършен вид. Най-здравото стъкло в историята на Galaxy според Samsung – Corning® Gorilla® Armor 2 и защитата IP68 осигуряват устойчивост на вода, прах и други предизвикателства, независимо дали сте в планината, на плажа или в града. Отвътре Galaxy S25 Ultra е също толкова впечатляващ. Snapdragon 8 Elite, специално проектиран за Galaxy, осигурява рейтрейсинг в реално време и Vulkan оптимизация за по-вълнуващо и плавно гейминг изживяване. Когато искате да запечатате важните моменти, на помощ идва иновативната система от камери (200 MP + 50 MP + 50 MP + 10 MP) с нова 50МР ултраширокоъгълна камера, която улавя всичко – от микроскопични детайли до далечни обекти. А благодарение на революционната Nightography технология нощните кадри се превръщат в истинско кинематографично изживяване с по-малко шум, повече детайли и 10-битов HDR. Звукът в клиповете е кристално чист с помощта на Audio Eraser, който премахва нежеланите шумове, така че видеата не само да изглеждат добре, но и да звучат професионално, а AI Space Zoom осигурява 100x увеличение, без загуба на качеството.

Ако сте любители класическите флагмани на Samsung, Galaxy S25+ и S25 са чудесен вариант. Те разполагат със същия мощен процесор и подобрени функционалности, разположени под тънък корпус с алуминиева рамка и по-удобни за ръката размери – 6,7-инчов QHD+ Dynamic AMOLED дисплей за S25+ и 6,2-инчов FHD+ Dynamic AMOLED дисплей за S25. Камерата при двата модела също впечатлява – 50 MP + 10 MP + 12 MP основна камера и 12 MP предна камера за перфектни снимки и видеа.

**Galaxy AI ви превръща в истински модерен артист**

Можете да създавате персонализирани филтри на базата на любимите си изображения или да експериментирате със стилове, създавайки уникално съдържание. Когато искате да излезете вечер, просто попитайте Gemini – той ще ви посочи най-добрите ресторанти и дори ще състави списък с предложения, които да изпратите на приятели. С Now Brief винаги сте в крак с важните неща – от сутрешната прогноза и предстоящите задачи до вечерното обобщение на специалните моменти от деня. Ако обичате да обсъждате идеи, да се подготвяте за презентации или просто да тествате нови концепции, Gemini Live ще ви помогне в реално време с интелигентни и персонализирани отговори.

Освен това смартфоните от серията могат да поемат ролята на личен консултант. Когато ги свържете с Galaxy Watch или Galaxy Ring, те анализират качеството на съня, следят енергийния ви рейтинг с Energy Score и ви дават персонализирани съвети за по-здравословен начин на живот. А колкото до сигурността, личните ви данни остават защитени, благодарение на специалния софтуер, който ги обработва, криптира и записва на сигурно място в Knox Vault.

[**По време на кампанията**](https://www.a1.bg/galaxy-2025) Samsung Galaxy S25 128GB се предлага в търговската мрежа на А1 за 37,44 лева на лизинг и без оскъпяване за 36 месеца с план Unlimited Ultra, а Samsung Galaxy S25 + 256GB – за 47,76 лева на месец при същите условия. Премиум моделът от серията – Samsung Galaxy S25 Ultra 256 GB – за 64,44 лева на лизинг за 36 месеца и с 0% лихва.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. Евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*